# data[].attributes.body
V centralnem vrtcu so otroci skupaj z vzgojiteljicami poleti pridno zalivali vrtiček. Še danes žanjejo svoj trud - slastne paradižnike.

Blaž V.

# data[].attributes.body
RECIKLIRANJE

V 1. A razredu smo izdelovali lutke iz odpadnega blaga. Pri tem smo uporabili še palice iz narave. Pri glasbi uporabljamo inštrumente iz embalaže in na njih igramo tako dolgo, dokler se ne strgajo ali niso več uporabni. Izvajamo tehnike dihanja s pomočjo slamic, ki jih večkrat uporabimo.

UČILNICA V NARAVI

Hodimo na sprehode v gozd, travnik, pašnik, kjer imamo učilnico v naravi. Iz narave poberemo različni naravni material, kateri nam služi za inštrumente, za izdelavo mandal, za igro v gozdu, za gradnjo bivališč in drugo. Naravne pripomočke vrnemo in pustimo v naravi. Nabiramo zdravilna zelišča, jih skrbno posušimo in jih podarjamo za kuhanje čaja. Izdelujemo krivopetine bonbone – bonboni s trobenticami. V vseh letnih časih opazujemo, rišemo in skrbimo za šolska drevesa kot so lipa, javor in sliva.

Irena Stergar in Blaž Volarič

# data[].attributes.body
Na job shadowing-u na Osnovni šoli št.3 v Thessaloniki (Grčija) sem opazila, da učitelji za ustvarjanje pogosto uporabljajo odpadne materiale, kar na dolgi rok pomaga tudi pri recikliranju in varovanju planeta.

V letošnjem šolskem letu smo v 5. razredu ustvarjali pustne maske iz odpadnega materiala, za navdih pa nam je služil znani slikar Picasso. Z recikliranjem smo se spopadli tudi v 2. razredu - delali smo sliko z zamaški.

Učenci so zelo uživali, uporabljali domišljijo, kritično presojali, iskali in uporabljali materiale, ki jih po navadi ne bi. Izziv se jim je zdel zelo zanimiv in ugotovili so, da je ponovna uporaba stvari uporabna tudi drugače. Sklenili so, da je škoda metati toliko stvari v smeti, če jih lahko recikliramo.

# data[].attributes.attachment_link.title
Green Cute Illustrative Global Recycling Day Instagram Post

# data[].attributes.body
Vrtčevski otroci v sodelovanju s 1.razredom zbiramo odpadni papir, ki ga uporabljajo za likovne izdelke in ga v igralnici ponovno uporabimo za učenje rezanja, priprav trgank in risanje. Omenjeni papir nam pride prav pri razvijanju vseh finomotoričnih spretnosti. V naslednjih dneh, se bomo preizkusili tudi v recikliranju oz. pripravi svojega lastnega papirja.

Tina Fratina

# data[].attributes.headline
Ustvarjanje iz odpadnega materiala, 2. razred

# data[].attributes.subject
Ustvarjanje iz odpadnega materiala, 2. razred

# data[].attributes.body
Stara škatla od copat, odpadna škatlica od zdravil, dišeča prazna čajna škatlica... vse je čakala enaka usoda - zabojnik za odpadni papir. Drugošolci pa so se odločili, da jim spremenijo usodo. Praznim odpadnim škatlam so povrnili življenje. Najprej so, kot pravi arhitekti, narisali načrt mesta. Sledilo je prostorsko oblikovanje, ki jim je vzelo veliko časa. Tudi spajanje, s pomočjo lepila, ni bila najlažja naloga. Sledilo je nekoliko bolj zabavno delo, ko se niso obarvale le škatle, ampak tudi mi. Škatle so postale bele, bele lise pa so bile tudi po našem razredu, hlačah in celo za ušesi. Ja, tako je, ko se res vživiš v ustvarjanje. Ko so se bele stavbe posušile, je sledilo okraševanje. Stara škatla od copat, odpadna škatlica od zdravil, dišeča prazna čajna škatlica so se spremenile v pravo čebelje mesto. Mesto polno čebelic, spomladanskih cvetlic, panjev... To pa še ni vse. V čebeljem mestu lahko najdete tudi čebelji zapor, čebeljo savno, čebeljo trgovino in še veliko več. Najbolj radovedni in tisti, z dobrim očesom, lahko z nekaj sreče, najdete tudi matico, pravo čebeljo kraljico.

Ana Vukelič

# data[].attributes.body
Obvestila o varčevanju s papirnatimi brisačkami učence opozarjajo na varčnost in skrb za okolje.

# data[].attributes.body
V okviru eTwinningovega projekta Under the same eTwinning roof so učenci Podružnične šole v Smasteh spoznavali delo s programom Scratch JR in ustvarjali delčke nadaljevanja e-zgodbe v Robotic room. Objavljen je bil tale del, ki je bil prepoznan kot najboljši izmed vseh nastalih.

Pri tem so neznansko uživali, zato tudi sedaj radi večkrat ustvarjajo nove projekte v tej aplikaciji.

# data[].attributes.body
V 1.A si občasno pouk popestrimo s tabličnimi računalniki. A ne za igro, temveč za učenje. Smo pa preizkusili tudi aplikacijo Kahoot in se pozabavali s kvizom o našem razredu.

Blaž V.

# data[].attributes.body
Učenci izbirnega predmeta NRA 4. razred so ustvarjali slike s pomočjo grafičnih tablic. Uporaba grafičnih tablic je učencem omogočila, da so spoznali, kako učinkovito lahko izrazijo svoje ideje in koncepte. Njihova kreativnost je dobila krila, saj so lahko svoje zamisli izrazili na vizualen način.

Klavdija Berginc

# data[].attributes.body
Učenci neobveznega izbirnega predmeta Računalništvo so programirali robotka Codey. Programiranje robotkov je navdušujoča in izobraževalna izkušnja za otroke. S spoznavanjem kodiranja in nadzora robotkov so razvijal ključne veščine za prihodnost. Poglobili so razumevanje logike, algoritmov in reševanja problemov. Otroci so bili navdušeni, ko so videli, kako njihovi ukazi oživijo v gibanju robotka. Vodenje robotka mimo ovir spodbuja kritično razmišljanje in spodbuja ustvarjalnost. V svetu, kjer tehnologija oblikuje našo prihodnost, pripravlja programiranje robotkov otroke na vlogo avtomatizacije in robotike.

Klavdija Berginc

# data[].attributes.body
V 4. razredu smo se v okviru eTwinning projekta Under the same eTwinning roof seznanili z osnovami kodiranja. V programu Scratch jr smo se učili novih digitalnih znanj. Učenci so ustvarjali nadaljevanje zgodbe, naš zmagovalni posnetek pa je tale.

Evelina K.

# data[].attributes.body
Med 9. in 14. oktobrom Evropa praznuje Erasmus dneve, istočasno pa poteka tudi codeweek.

Namen Erasmus dni je širiti pozitivne učinke programa Erasmus+ in ozavestiti pomen mednarodne mobilnosti, mednarodnega sodelovanja ter širjenja znanja, s katerim izboljšujemo kakovost izobraževanja.

Namen TEDNA PROGRAMIRANJA je povečati prepoznavnost programiranja in različnim starostnim skupinam pokazati, kako uresničiti nekatere zamisli prav s pomočjo kodiranja.

Na naši šoli smo se letos odločili, da oboje združimo v eTwinnningovem projektu Let's code for Erasmus days!

Mlajši otroci iz 14 držav; Estonije, Grčije, Italije, Bosne in Hercegovine, Hrvaške, Litvanije, Severne Makedonije, Norveške, Poljske, Moldavije, Romunije, Tunizije, Turčije in mi iz Slovenije smo skupaj s 160 učitelji pripravili aktivnosti za spodbujanje programiranja pri najmlajših. Otroke smo vključevali v dejavnosti digitalnega opismenjevanja ter spodbujali sodelovanje med učitelji in učenci cele Evrope.

Celotna prva triada naše šole z vsemi podružnicami je izvajala različne aktivnosti na temo programiranja; tako na papirju kot na tablici in računalniku.

# data[].attributes.attachment_link.title
Pink Minimalist New Collection Photo Instagram Post_20231009_103653_0000

# data[].attributes.headline
LET'S CODE FOR ERASMUS DAYS NAJBOLJŠI ETWINNING PROJEKT NA NORVEŠKEM.

# data[].attributes.subject
LET'S CODE FOR ERASMUS DAYS NAJBOLJŠI ETWINNING PROJEKT NA NORVEŠKEM.

# data[].attributes.body
Naš lanski eTwinning projekt "Let's code for Erasmus days", ki je povezal evropski teden programiranja in Erasmus dneve, je presegel vsa pričakovanja. Osvojil je prvo nagrado na Norveškem, se uvrstil med deset najboljših projektov v Estoniji in prejel kar 66 evropskih znakov kakovosti. Tak uspeh nas je resnično navdušil in nas navdal s ponosom!

V projektu je sodelovalo več kot 160 učiteljev in mlajši otroci iz kar 14 držav: Estonije, Grčije, Italije, Bosne in Hercegovine, Hrvaške, Litve, Severne Makedonije, Norveške, Poljske, Moldavije, Romunije, Tunizije, Turčije ter mi, iz Slovenije. Skupaj smo ustvarili inovativne aktivnosti, ki spodbujajo programiranje pri najmlajših. Poudarek je bil na digitalnem opismenjevanju in krepitvi sodelovanja med učitelji in učenci po vsej Evropi.

Na naši šoli so učenci od prvega do četrtega razreda, vključno z vsemi podružnicami, aktivno sodelovali v različnih dejavnostih na temo programiranja. Preizkusili so se v nalogah na papirju, uporabljali tablice ter razvijali svoje digitalne veščine na računalnikih.

Projekt je presegel vsa pričakovanja in še dodatno utrdil pomen digitalnih kompetenc v sodobnem izobraževanju. Naš "Let’s code for Erasmus days!" je lep primer, kako lahko mednarodno sodelovanje bogati izkušnje tako učiteljev kot učencev, ter je nedvomno zaslužen za vse te priznanje.

Mentorice: Mateja Č. Š., Evelina K., Andreja Š., Bojana B. in Aurora C.

# data[].attributes.body
Naša šola ima značko Code Week School Label, saj prispevamo veliko k tednu programiranja in smo
šola, ki ima velik poudarek na programiranju. Uspešno vključujemo programiranje, logično
razmišljanje in digitalno pismenost v pouk.

Klavdija Berginc

# data[].attributes.body
Učenci, ki obiskujejo neobvezni izbirni predmet računalništvo in vse izbirne predmete iz računalništva so sodelovali na delavnicah iz Programiranja brez računalnika.

Programiranje brez računalnika je bilo zanimivo. Skupina starejših učencev je v večnamenskem prostoru napravila mrežo, s pomočjo katere so druge skupine mlajših učencev premikali učence po njej. Ukaze so sestavljali po tleh. Vse ukaze je sestavila in napravila skupina starejših učencev. Tudi dejavnost Risanje po navodilih je bila zanimiva in hkrati zahtevna. Ugotovili smo, da moramo računalniku podati natančna navodila, da nas razume. Poigrali smo se med seboj in enkrat prevzeli vlogo računalnika drugič vlogo uporabnika.

Klavdija Berginc

# data[].attributes.headline
PREDSTAVITVENI FILM O KOBARIDU NA TELEVIZIJI RTVSLO1

# data[].attributes.subject
PREDSTAVITVENI FILM O KOBARIDU NA TELEVIZIJI RTVSLO1

# data[].attributes.body
Prispevek o Kobaridu, ki ga je pripravila skupina učencev pri predmetu MME je bil predstavljen v oddaji "Počitniški izzivalci" na RTV Slovenija, 3. 11. 2023.

Klavdija Berginc

# data[].attributes.headline
PREDSTAVITVENI FILM O KOBARIDU NA TELEVIZIJI RTVSLO1

# data[].attributes.subject
PREDSTAVITVENI FILM O KOBARIDU NA TELEVIZIJI RTVSLO1

# data[].attributes.body
Prispevek naše šole se začne na 23 minuti in 50 sekund.

# data[].attributes.attachment_link.readable_text
V petek pa vas bo voditeljica Neža Prah Seničar izzvala z ribarjenjem in potapljanjem. O varnem potopu na vdih in opazovanju lepot pod gladino bodo pripovedovali David, Jakob in Astrid. V dokumentarni seriji Izzivalci boste spoznali Ognjena iz Črne gore, ki lovi ribe in skrbi, da se v morju ohranja ekosistem. Druščini v studiu se bo pridružil tudi Marcel, ki muhari, torej lovi sladkovodne ribe. Spoznali bodo tudi morske deklice.

# data[].attributes.attachment_link.description
Serija Izzivalci predstavlja dokumentarne filme za otroke in mlade. Izzivalci so mladi med 10. in 12. letom, ki so si zadali določen izziv. Zelo dobro vedo, kaj jih zanima in v čem so dobri, zato so tudi njihovi cilji natančno zastavljeni.

# data[].attributes.body
Učenci, ki obiskujejo neobvezni izbirni predmet računalništvo in vse izbirne predmete iz računalništva so sodelovali na delavnicah iz 3D tiskanja. Na delavnici iz 3D tiskanja je vsak učenec modeliral svoj izdelek, katerega nam bo natisnil 3D tiskalnik.

Klavdija Berginc

# data[].attributes.headline
Job Shadowing, Makedonija od 5. do 7. junija 2024

# data[].attributes.subject
Job Shadowing, Makedonija od 5. do 7. junija 2024

# data[].attributes.body
Obiskala sem osnovno šolo OOU DIMITAR MAKEDONSKI, ker sem lansko leto spoznala učiteljice iz te šole na CLIL izobraževanju v Firencah v Italiji.

Želela sem v živo videti kako poteka pouk pri njih, spoznati nove didaktične pristope poučevanja ter odkriti nove aplikacije. Šolo obiskuje 512 učencev od 1. do 9. razreda. Gre za popolnoma novo zgrajeno šolo, saj so staro kompletno porušili in po sodobnih standardih postavili omenjeno dve leti nazaj. Ime nosi po velikem makedonskem pisatelju. Šola je zelo svetla in prostorna, obdana je z zelenimi površinami in manjšim parkom. Novogradnji navkljub pouk poteka dvoizmensko v izogib preveliki gneči. Prva triada se izvaja vedno od 7.30 do 15.00, druga in tretja triada pa dva tedna od 7:30 do 13.00 in dva tedna od 13:00 do 18:30.

Učenci se učijo angleški jezik od 1.r dalje in pisanje v latinici od 3. razreda naprej. Prevajanje iz angleščine v makedonščino je pravzaprav dvojna naloga, saj morajo učenci sproti  prevajat jezik in alfabet (ortografijo). Vsi učenci imajo tudi obvezni predmet računalništva vsak teden dve uri v bloku. Šolska ura traja 40 minut.

Njihova šolska knjižnica je relativno majhna in uporabljena tudi kot učilnica. Knjižničarka je zaposlena za poln delovni čas. V vsakem razredu imajo vsaj enega strokovnega delavca, ki pomaga učencu z učnimi ali vedenjskimi težavami (DSP).

Učiteljska zbornica je velika, prostorna in opremljena z pravo polno funkcionalno kuhinjo.

Predstavila sem Slovenijo, Kobarid z okolico in soško dolino, našo šolo in naš šolski sistem. Učenci in učitelji so bili navdušeni in so veliko spraševali. Pogovarjali smo se o skupnih točkah in razlikah med nami.

Še posebej mi je bilo všeč, kako je inkluzija prisotna v vseh razredih. Pozitivno sem bila presenečena nad veliko uporabo novih tehnologij v vseh vidikih poučevanja. Pa s tem ne mislim samo najnovejše opreme, ampak tudi pester in sodoben izbor aplikacij ter angažma učiteljev pri stalni uporabi le teh.

Aurora C.

# data[].attributes.attachment_link.title
Post de Instagram Síndrome de Down Calcetines Dispares Ilustrado Azul Multicolor

# data[].attributes.body
Na job shadowing v Makedoniji sem spoznala to zanimivo aplikacijo. Drugošolci so uživali v računalnici.

Aurora C.

# data[].attributes.body
Na dnevu odprtih vrat na PŠ Drežnica so učenci in starši igrali igro, ki smo jo ustvarili na aplikaciji Blookat. Z njo sem se spoznala na job shadowingu v Cartageni.

Evelina

# data[].attributes.body
Podala sem se v Španijo, na šolo CEIP Poeta Antonio Oliver k učitelju Antoniu. Je razrednik 4. razreda ter učitelj angleščine v 6. razredih.

Šola je javna, katoliška ter precej majhna, saj jo obiskujejo otroci od vrtca do končanega 6. razreda.

Okolica šole je ograjena, pred šolo je igrišče ter majhen vrt, ki ga vzgajajo sami.

Učenci do zvonjenja čakajo pred vhodom, nato pa se postavijo v kolono po razredih, da jih razrednik pospremi v razred.

Moj job shadowing se je, po začetni predstavitvi sebe ter naše šole, pričel s plavalnim tečajem. Ker ga financira občina, jim oni priskrbijo prevoz do bazena ter plavalne učitelje, da bi se izognili različnemu znanju otrok.

Po povratku v šolo, sta se nam pridružili še svetovalna delavka ter logopedinja, s katero so skupaj vodili učence pri iskanju sebe, svoje vrednosti, iskanju svojih dobrih plati in povezovanju skupine na pozitiven način. Pri tem me je najbolj fasciniralo, kako so se učenci res posvetili sebi, ugotavljali zakaj so prav oni ta poseben čudež na svetu. Zaključili smo s poukom LUM, kjer so učenci ponosno pokazali svoje praskanke tudi sosednjim razredom.

Drugi dan je bil bolj aktiven. Pri MAT sem spoznala igro, ki jo otroci pripravijo sami. Iz osnovnega pridobljenega znanja morajo ustvarjati problemske naloge, da jih uporabijo pri igri kot igralne kartice. Angleščina v 6. razredu me je obogatila za igro Blooket.com, kjer vadiš slovnične čase na bolj privlačen način skozi igro.

V razredu zelo rad uporablja classroomscreen.com in je zelo uporaben za aktivnosti med poukom, sledenju nalogam, odštevanju časa, prikazovanju piktogramov med delom ...

Sledili sta še dve uri, ki jih je namenil delu na eTwinning projektu Pokemon. Šestošolci so sami naredili pogovor, ki so ga nato posneli za podcast kanal. Zanimivo je bilo opazovati, kako so govorili, delali, snemali v angleščini, kako jih pripravlja na skupinsko delo. Iz tega sem potegnila zaključek, da se vse da, samo se hoče. Kjer je volja, je pot.

Otroci so bolj ali manj podobni našim, njegov skupinski način dela pa je to, kar me je najbolj navdušilo. Glede na to, da učenci nimajo nobenih težav pri tovrstnem delu, je to posledica tega, da tako dela ves čas pouka. Potrudila se bom, da bom tudi jaz tovrstni pouk čim večkrat vnesla v svoj pouk angleščine.

Navajeni so tudi formativnega spremljanja pouka ter znanja. Preverjajo izdelane naloge, kaj morajo še tisti dan narediti, katera snov jih čaka ... Podobno se nekaterih ur lotim tudi sama, saj sem opazila, da je učencem lažje, če vedo, kaj vse sledi, da zaključimo enote.

Cartagenska šola mi je dala veliko misliti, hkrati pa pogum, da se izkazano dobrih stvari lotim tudi sama.

Evelina Kravanja

# data[].attributes.body
Na job shadowingu v Cartageni sem dobila od učitelja Antonia zelo dobro idejo utrjevanja znanja, ki jo učenci pripravijo sami. Poskusili smo pri utrjevanju zadnje snovi in uspelo nam je! Učenci so pripravili vprašanja ter odgovore na kartončke, nato pa še igralno ploščo.

Z veseljem so preverili svoje znanje na angleškem človek ne jezi se, se ob tem zabavali ter urili sive celice v angleščini.

Evelina K

# data[].attributes.headline
JOB SHADOWING V KATALONIJI – GIRONA IN BARCELONA

# data[].attributes.subject
JOB SHADOWING V KATALONIJI – GIRONA IN BARCELONA

# data[].attributes.body
Tretji teden v aprilu so v Kataloniji praznovali velik praznik Sant Jordi. Šoli v Gironi in Barceloni sta poskrbeli, da sva ta praznik pobliže spoznali in doživeli. Najprej sva obiskali šolo Escola annexa Joan Puigbert v Gironi. Šola je znana po inovativnih pristopih poučevanja. Organizacijo pouka prilagajajo optimalnim skupinam otrok, saj pouk traja od 9. ure do 16.30. Na šoli med osnovnošolskim izobraževanjem (od 1. do 6. razreda) otroci ne uporabljajo delovnih zvezkov, samo učne liste in drugo učno gradivo. Imajo ustvarjalno opremljene kotičke na šoli, zunanje učilnice, šolski vrt. V živo sva spremljali šolsko petkovo radijsko oddajo, ki jo vsak petek pripravi druga skupina otrok. Pri spremljanju pouka nama je bilo najbolj zanimivo, da imajo projektno zasnovan pouk. Pouk opismenjevanja izvajajo že v vrtcih, od otrokovega 3. leta naprej, zato sva bili prisotni tudi v vrtcu, kjer so po kotičkih izvajali različne dejavnosti. Na obeh šolah in vrtcih so bili vzgojitelji, učitelji in drugo osebje zelo prijazni in tesno povezani med seboj. V centru Barcelone, v šoli Escola Baixeras, sva doživeli in videli,  kako poteka pouk v najstarejši šolski stavbi v mestu, kjer hodijo v šolo učenci iz številnih tujih držav. Otroci v Gironi odmore preživljajo na vrtu in igrišču, medtem ko otroci v Barceloni kar na strehi šole. Šola ima šest nadstropij in številne stopnice. V vsakem nadstropju so urejeni kotički. Nama najljubši kotiček je tako imenovana »srčna soba«, v katero vstopajo učenci, ki bi se radi zaupno pogovorili z učiteljem. Spremljali sva prireditev, ki je zaključek Literarniga natečaja Jocs floral in tam so podelili nagrade najuspešnejšim skupinam v razredu. Naslednji dan, 23. 4., so otroci, učitelji in starši pripravljali in izvedli državni praznik Katalonije – Sant Jordi. Ta dan zaživijo ulice in stavbe mesta v rožah, v rdečih vrtnicah, odvija se sejem s stojnicami knjig. Vse to prinese ena sama zgodovinska legenda. Zares impresivno. Če načrtujete obisk Katalonije, predlagava, da jo obiščite v času cvetja in knjig.

Damjana Nanut in Irena Stergar

# data[].attributes.body
Naša šola sodeluje skupaj s šolo Baixeras v Barceloni v etwinning projektu I read, you read… Ena izmed projektnih aktivnosti je bila tudi ustvarjanje stripov v mednarodno mešanih skupinah. Učiteljici, ki sva bili na Erasmus izmenjavi v Barceloni, sva učencem na partnerski šoli pomagali pri ustvarjanju stripov s programom Canva.

# data[].attributes.headline
VZGOJITELJI V DVOJEZIČNEM VRTCU V AVSTRIJI

# data[].attributes.subject
VZGOJITELJI V DVOJEZIČNEM VRTCU V AVSTRIJI

# data[].attributes.body
Kdo? Tina Fratina,

Kje? St. Jakob im Rosental (Avstrija)

Kdaj? 29. 4. - 30. 4. 2024

Na željo nekaterih vzgojiteljev smo v mesecu aprilu izpeljali dvodnevno mobilnost v Avstrijskem mestecu St. Jakob im Rosental.

Obiskali smo manjši dvojezični vrtec v omenjenem kraju in spoznali odličen in zelo povezan kolektiv. Njihova vodja Petra nas je zelo lepo sprejela in nam pokazala njihov vrtec. Zgradba je sicer starejša, vendar zelo topla in domača. Na vsakem koraku lahko vidimo otroške izdelke in poslikave. Tudi igralnice so zelo prostorne, svetle in prijetne. V igralnicah je opaziti veliko didaktičnih pripomočkov, kateri pa niso nametani po policah, vendar skrbno pospravljeni na točno določenem in za to označenem mestu. Zelo nam je bilo zanimivo, da je v vsaki igralnici na steni prostor za kitaro, katero veliko uporabljajo. Čutiti je bilo, da je glasba njihova rdeča nit vsakega dneva. Pojejo za dobro jutro, pojejo pred kosilom, pojejo pred odhodom na igrišče in prepevajo ko je potrebno pospravljati. Zaradi glasbe tako v skupinah ni kričanja, otroci so umirjeni in predvsem zelo tihi.

Dejavnosti katere izvajajo v vrtcu so v obeh jezikih. Tako isto dejavnost izpeljejo v dveh dneh in sicer prvi dan v slovenskem jeziku, drugi dan v nemškem. Tudi vzgojiteljici v skupini ena vedno govori le slovensko, druga le nemško. Tako so otroci ves čas vpeti med oba jezika.

Ena velika in svetla točka tega vrtca pa je tudi njihovo prostorno in lepo urejeno igrišče. Imajo ogromno površino, na kateri je dovolj različnih igral, nadstrešek v katerega se lahko zatečejo pred soncem ali dežjem ter ogromno leseno hiško, v kateri so pospravljene vse igrače, katere potrebujejo na prostem.

Otroci pomagajo tudi pri skrbi za zgled zunanjosti vrtca ter pri skrbi za vrtiček, ki je v neposredni bližini igrišča. Velik poudarek dajo na kvalitetno preživetem času na prostem ne glede na vremenske razmere. Z namenom, da res lahko preživijo zunaj veliko časa imajo otroci v svojih garderobah vedno škornje in dežne hlače.

Mobilnost je bila za vse nas odlična izkušnja, saj smo spoznali marsikaj novega in uporabnega, hkrati pa stkali nove prijateljske vezi z vzgojiteljicami in strokovnimi delavkami vrtca v Šentjakobu.

Pripravila, Tina Fratina

# data[].attributes.body
Obisk Avstrijskega vrtca iz Južne Koroške, mi je odprl nov pogled na samostojnost otrok znotraj skupine. Takoj po prihodu iz mobilnosti, sem se začela zavedati, kako pomembno je, da otroke samostojnosti učimo že od ranega otroštva in hkrati ugotovila, koliko dejansko otroci že znajo in kako ponosni so, ko lahko čisto sami opravijo dejavnost, ki je v večini rezervirana za odrasle. Vsak dan si otroci iz skupine Medvedki tako pripravijo čisto sami vse potrebno za obroke in si tudi sami namažejo kruh pri zajtrku, ter čisto sami počistijo igralnico po obrokih. Pričeli smo z majhnimi koraki za velike dosežke.

Tina Fratina

# data[].attributes.headline
UČITELJI IZ ŠPANIJE IN ITALIJE NA OŠ SIMONA GREGORČIČA KOBARID

# data[].attributes.subject
UČITELJI IZ ŠPANIJE IN ITALIJE NA OŠ SIMONA GREGORČIČA KOBARID

# data[].attributes.body
Od 25. do 29. marca je naša šola gostila osem učiteljic in učiteljev iz Španije (Navàs in Sant Feliu de Guíxols) in Italije (Meta). Z vsemi šolami smo v zadnjih letih sodelovali preko eTwinning projektov, lani pa je deseterica iz našega zavoda obiskala šolo in vrtec v omenjenem italijanskem mestu Meta.

Namen obiska je bil sodelovanje pri pouku, spremljanje našega učnega sistema, izmenjava izkušenj in pridobivanje idej za delo z učenci. Goste sta prvi dan sprejela ravnatelj Simon Skočir in kobariška podžupanja Urška Miklavič, nato pa so jih pod svoje okrilje sprejeli člani Erasmus+ ekipe in ostali zaposleni na naši šoli ter jim najprej razkazali šolo in vrtec. Učiteljice in učitelj iz tujine so se v štirih dneh zvrstili pri različnih dejavnostih - ogled podružnice v Drežnici, sodelovanje pri pouku italijanščine, angleščine in francoščine, spoznavanje matematičnih iger v 1. A, spremljanje nastajanja eTwinning projekta v računalniški učilnici, eksperimenti v 2. A, ogled predstave Lačna gosenica v vrtcu, itd. V popoldanskem času so si gostje ogledali Kobarid, spoznali Kobariški muzej in Muzej sirarstva Planika, se družili na večerji in delili ideje na izmenjavi dobrih praks.

Čeprav je bilo tekom obiska povečini deževno vreme, so tuji učitelji spoznali lepote naših krajev in se nad njimi navdušili.

Za nami je še ena pozitivna izkušnja v sklopu Erasmus+ akreditacije, ki nam je odprla nove ideje pri delu z učenci in nas obenem razveselila, ker smo s svojimi znanji in veščinami pedagogom iz Španije in Italije ponudili vpogled v naš način dela, katerega verjamemo, da bodo ob povratku v svoje šole uporabili tudi pri učenju svojih učencev.

Pripravil: Blaž Volarič

# data[].attributes.headline
Diseminacija: OŠ Cor de Maria-Sant Josep (Španija)

# data[].attributes.subject
Diseminacija: OŠ Cor de Maria-Sant Josep (Španija)

# data[].attributes.headline
Tečaj: Malta - Umetna inteligenca za izobraževanje: raziskovanje meja IKT

# data[].attributes.subject
Tečaj: Malta - Umetna inteligenca za izobraževanje: raziskovanje meja IKT

# data[].attributes.body
V mesecu februarju, od 26. 2. naredite 2. 3. 2024 sva se udeležili tečaja o umetni inteligenci v izobraževanju na Malti.

Pridobili sva dragocene spretnosti in vpogled v uporabo tehnologije v učilnici.

Spoznali sva, kako umetna inteligenca lahko obogati izobraževalno izkušnjo. Etični vidiki so postali pomemben del najinega razmišljanja pri uporabi tehnologije v razredu. Odkrili sva različna orodja in aplikacije, ki so na voljo za izobraževanje. Posebej sva se navdušili nad klepetom GPT in ocenjevanjem umetne inteligence. S pridobljenimi znanji lahko zdaj vključujeva orodja umetne inteligence v učne ure. Opazili sva, da se angažiranost učencev in njihovi učni rezultati izboljšujejo. Zdaj se bolj samozavestno lotevava uporabe umetne inteligence za podporo učenju. Spoznali sva različna orodja za ocenjevanje umetne inteligence. Prilagojene povratne informacije so ključne pri uporabi the orodij. Razpravljali smo o etičnih vprašanjih in prednostih ter slabostih uporabe vsebine, ki jo generira umetna inteligenca.

Zdaj se počutiva pripravljeni, da umetno inteligenco vključiva v svoje učne strategije in tako še bolj podpreva učenje in rast svojih učencev.

Martina Zorč Melinc in Klavdija Berginc

# data[].attributes.body
Umetna inteligenca (AI) postaja vse bolj pomemben del izobraževalnega procesa, saj ponuja številne prednosti, ki lahko izboljšajo učenje in poučevanje. Ena izmed zanimivih uporab AI pri pouku je bila preizkušena z učenci 7. razreda, ko so s pomočjo AI sestavljali kuharske recepte.

Kljub številnim prednostim uporabe AI pri pouku, pa se pojavljajo tudi nekateri izzivi. Učenci se lahko preveč zanašajo na AI in manj samostojno razmišljajo, kar lahko ovira razvoj kritičnega mišljenja. Poleg tega je pomembno, da učitelji in učenci preverjajo informacije iz več virov, saj AI ni vedno brez napak.

Umetna inteligenca ima velik potencial za izboljšanje izobraževalnega procesa. S pravilno uporabo lahko AI postane dragoceno orodje, ki dopolnjuje tradicionalne metode poučevanja in spodbuja kreativnost, inovativnost ter personalizirano učenje. Pomembno pa je, da ohranimo ravnovesje in spodbujamo samostojno razmišljanje ter kritično presojo.

Klavdija Berginc

# data[].attributes.headline
JOB SHADOWING - (ST. JAKOB IM ROSENTAL) AVSTRIJA

# data[].attributes.subject
JOB SHADOWING - (ST. JAKOB IM ROSENTAL) AVSTRIJA

# data[].attributes.body
Job shadowing, Avstrija (St. Jakob im Rosental)

Kdo? Tina Fratina, Urška Mlekuž Vončina, Blaž Volarič

Kje? St. Jakob im Rosental (Avstrija), Kindergarten Pusteblume

Kdaj? 29. 2. - 1. 3. 2024

Izpeljali smo eno najbližjih mobilnosti. Odpravili smo se tik čez mejo na Južno Koroško v kraj St. Jakob im Rosental (po slovensko Šentjakob v Rožu). To je manjši kraj in hkrati dvojezična občina. Vrtec, ki smo ga obiskali, sicer ni dvojezičen, obiskuje pa ga kar nekaj otrok, ki prihajajo iz slovensko govorečih družin. Ena vzgojiteljica je Slovenka, ki sicer že več let živi v tujini, tako da smo se lahko z njo pogovarjali tudi v slovenščini. S slovenskimi besedami nas je pozdravila tudi vodja vrtca, gospa Nadine, pričakal pa nas je tudi plakat z našimi imeni in napisom "Dobrodošli".

To je bil samo uvod v zelo ustrežljivo in prijazno gostoljubje v zelo prijetnem vrtcu. Nadine se nam je zares popolnoma posvetila in nam podrobno razložila njihov način delovanja, sistem in organizacijo dela, ipd. Najbolj so nas zanimali prostori vrtca. Ta je starejša zgradba, ampak se to prav nič ne pozna pri izgledu, saj so prostori lično urejeni. Povsod je opaziti detajle, ki prostore krasijo in jih delajo tople ter otrokom prijazne (rože, poslikave na stenah, citati, slike, ipd.) Pusteblume v nemščini pomeni regrat, zato je vrtec poln poslikav regratovih lučk. Prostori sicer niso tako popolnjeni z likovnimi izdelki kot pri nas. Igralnice so nekoliko večje kot pri nas in si med seboj niso enake. Imajo različno pohištvo. Opazili smo, da nimajo natlačenih stvari - raje manj, kot več igrač. Veliko teh in didaktičnega materiala naredijo vzgojiteljice same. Ena igralnica ima veliko leseno "igralo". Spodaj je narejena otroška kuhinja, na vrh pa vodijo stopnice, kjer se otroci lahko umaknejo in berejo knjige. Druga igralnica je bila posebna zaradi veliko rastlin in posebnega pohištva, ki je igralnico naredilo zelo domačo. Ta je imela še en manjši prostor z blazinami, kamor se lahko otroci umaknejo in individualno preživijo prosti čas. Takšen prostor je tudi na drugi strani vrtca. Na hodniku je urejen kotiček z dvema mizama in veliko likovnega materiala, kjer lahko otroci ustvarjajo brez spremstva vzgojiteljic. V kotu ene igralnice so otroci sami poslikali del stene. Zelo simpatični pa so stolčki za praznovanja rojstnih dni. Izdelale so jih vzgojiteljice same in so pobarvani v pisanih barvah. Imajo tudi večnamenski prostor za telovadbo. Hkrati ga uporabljajo tudi za počitek otrok. Zanimivo je, da nimajo določene ure za vstajanje, ampak počakajo otroke, da se sami zbudijo.

Posebno omembo si zasluži njihovo spodbujanje samostojnosti, kar je povezano tudi z izgledom domačnosti vrtca, ki v več pogledih spominja na dom. V kopalnici denimo nimajo papirja za brisanje rok, ampak vsak svojo brisačo. Tega nismo še videli ne v slovenskih ne v vrtcih po tujini. V kopalnici je tudi pralni stroj, ki ga uporabljajo kar vzgojiteljice. Imajo tudi posebno omaro z rezervnimi oblačili, ki je na dosegu rok otrok, tako da sami vzamejo oblačila za preobleči. Že omenjen kotiček na hodniku otroke navaja na možnost izbire - kdor si zaželi ustvarjati ali igrati v miru, gre na hodnik v ta kotiček, kjer je načeloma brez nadzora vzgojiteljic. Otroci imajo tudi možnost izbire glede igre v igralnici ali na zunanjem igrišču - pol skupine ostane notri, pol pa gre ven. Včasih tudi brez vzgojiteljic, saj je igralnica z velikimi okni neposredno zraven igrišča. Še posebej pa so nas navdušili z načinom hranjenja. Pri malici je vsak otrok prejel krožnik in nož, skupno na mizo pa košaro s kruhom, krožnik s sadjem, maslo in marmelado, kar so si otroci sami mazali. Lahko so izbirali med vodo in kakavom. Sami so si nalivali in vsak je obrisal za seboj. Dva otroka sta sama odpeljala voziček v kuhinjo (tu le razdelijo hrano, kuhajo jim drugje). In povečini so vse to otroci počeli brez nadzora vzgojiteljic in spraševanja po dovoljenju. Tudi z odhodi na stranišče. Ob tem smo se kar nekako zamislili, da pri nas preveč naredimo odrasli in ne otroci sami. Strmenje k spodbujanju samostojnosti in zmanjšanem nadzoru otrok je nedvomno ena izmed ugotovitev naše mobilnosti. Všeč nam je bil tudi način preživljanja časa na igrišču in v naravi. Otroci imajo škornje in posebne hlače (kot dežne hlače ali kombinezon), da se jim ni treba paziti glede čistoče oblačil. Na igrišču imajo celo poseben kotiček z lužo, kjer se otroci lahko brezskrbno igrajo v blatu. Igrišče je prav tako lepo urejeno. Premore nova igrala, vrtiček in tudi drevo za plezanje.

Nadine je izpostavila, kako pomembno je približati vzgojiteljice otrokom in staršem. Zato ob vhodu v vrtec na steni visijo fotografije zaposlenih in tudi ob vratih vsake igralnice. Če je katera vzgojiteljica odsotna, se to ob fotografiji napiše in dopiše vzgojiteljico, ki jo nadomešča. Ta vrtec namreč spada pod sistem vrtcev Kindernest, tako da lahko vzgojiteljice med nadomeščanji prehajajo med vrtci.

V petek smo se najprej srečali z Nadine, ki je izpostavila, kako hvaležni so za naš obisk in da si štejejo v čast, da smo jih obiskali. Izkazovala je tudi zanimanje glede našega vrtca in našega načina dela. Nato pa smo se odpravili v igralnice, kjer smo individualno preživeli čas s skupinami otrok in nato krožili med njimi, tako da smo v vsaki igralnici videli po eno dejavnost.

Tudi ta mobilnost je bila uspešna. Spoznali smo namreč veliko novosti in dobrih idej. Nova spoznanja so nam dala dodaten zagon za nadaljnje delo in potrditev, da je nenehno učenje in širjenje pedagoških obzorij ne samo priporočljivo, ampak tudi naša dolžnost, saj s tem bogatimo sebe in nenazadnje delo z otroki.

Pripravil: Blaž Volarič

# data[].attributes.body
Avstrijski vrtec, ki nas je gostil, je na svoji Facebook strani objavil novico o naši mobilnosti.

# data[].attributes.headline
Implementacija (St. Jakob im Rosental - Avstrija)

# data[].attributes.subject
Implementacija (St. Jakob im Rosental - Avstrija)

# data[].attributes.body
Obisk avstrijskega vrtca me je spodbudil k izdelavi lastnega didaktičnega materiala. V vrtcu so imeli ogromno didaktičnega materiala, ki so ga naredile vzgojiteljice same, zato sem za prvošolce tudi sam pripravil matematične igre, v načrtu pa imam tudi pripravo učnega materiala za urjenje fine motorike.

Blaž Volarič

# data[].attributes.body
V decembru sva se udeležile petdnevnega tečaja CLIL in practice - focus on the EU v Firencah.

Izmed več tisoč prijavljenih sva bili v skupinico 20 udeležencev edini izbrani iz Slovenije.

Zanimive prakse uvajanja tujega jezika.

Suzana V. in Aurora C.

# data[].attributes.headline
NADALJEVALNI TEČAJ ANGLEŠČINE V FIRENCAH (English Language Course- Intermediate Level), 11. 9. - 16. 9. 2023

# data[].attributes.subject
NADALJEVALNI TEČAJ ANGLEŠČINE V FIRENCAH (English Language Course- Intermediate Level), 11. 9. - 16. 9. 2023

# data[].attributes.body
Angleški tečaj v Firencah? Ja, res je slišati nekoliko nenavadno, vendar je bila to za naju z Mileno ena boljših odločitev.
Sama sem kar se tiče tujih jezikov zelo zadržana, zato so mi bili tudi dosedanji obiski šol in vrtcev v okviru Erasmus izmenjave velik izziv. Prepričana sem bila, da angleščina ni zame. Tečaj, ki ga je v Firencah na Europass Teacher Academy, vodila profesorica Sheila Corwin pa mi je odprl nove možnosti, predvsem pa spoznanje, da le nisem tako "švoh" v angleščini.
Kljub temu, da je tečaj potekal v Italijanskem mestu, je bil izveden na visoki ravni, saj je predavateljica prihajala iz Amerike. Tečaj je potekal v sproščenem duhu, veliko je bilo vsakodnevne komunikacije, spoznavanja osnov angleščine skozi zanimive aktivnosti ter hkrati spoznavanje kulturnega mesta Firence in njegove zgodovine.
Meni in Mileni je tečaj prinesel veliko novih poznanstev ter ogromno samozavesti pri izražanju v angleškem jeziku.
Seveda je potrebno še kar nekaj vaje za tekoči govor, ampak strah je premagan.
To je že velik korak, kajne?

Tina Fratina

# data[].attributes.body
Implementacija (English course)

Na tečaju angleščine v Firencah, sva spoznali kar nekaj zanimivih idej kako otroke že v zgodnjem obdobju seznaniti z angleščino. Ker sva sami zaposleni v vrtcu, je seveda implementacija potekala preko igre. S pomočjo Pike Nogavičke, smo se naučili angleških pozdravov (good morning, hello, good night, by) ,spoznavali predloga up in down, ter prepevali in rajali ob otroški pesmi: "Head, shoulders, knees and toes. V mesecu decembru pa smo pekli tudi sladke piškote ter ob tem spoznali nekaj angleških besed za poimenovanje sestavin.

Bilo nam je lepo, otroci so angleščino zelo lepo sprejeli in opaziti je bilo, da so pri dejavnostih zelo uživali.

V prihodnje imamo tudi idejo, da bi v našo igralnico povabili očeta ene izmed deklic, ki prihaja iz Londona in ga prosili, da nam pripoveduje krajšo zgodbico v angleškem jeziku.

# data[].attributes.headline
JOB SHADOWING na Europass Teacher Academy v Firencah, 25. 10. - 26. 10. 2023

# data[].attributes.subject
JOB SHADOWING na Europass Teacher Academy v Firencah, 25. 10. - 26. 10. 2023

# data[].attributes.body
Lansko leto smo imeli priložnost spoznati delo in osebnost Susan Gagliano, ki je bila gostja naše šole teden dni. Pripravila je predavanje in delavnice za učiteljski zbor pa tudi za učence. Obiskala pa je tudi podružnice, ki so bile zanjo še posebej privlačne. Kar nekaj naših učiteljic je že obiskovalo katerega od njenih tečajev v Firencah, kjer poučuje učitelje že vrsto let. Takrat sva se malo več pogovarjali in razmišljala sem, da bi bilo zanimivo opazovati njeno delo. Zaprosila sem vodstvo Akademije, če mi izjemoma dovoli senčiti na tečaju, kar sicer ni običajna praksa. Direktorica Ambra, ki sem jo pozneje spoznala, je bila zelo uvidevna in pripravljena na potrebno organizacijo.

Tako sem dva dneva preživela v družbi 14 tečajnikov in opazovala, kako se Susan mojstrsko prilagaja skupini, posameznikom, njenim potrebam, njihovim vprašanjem, znanju, veščinam in ob vsem tem izžareva neskončno milino in energijo. Kako razume posameznika in išče najboljše v njem. Vse to, kar bi morali tudi mi početi z našimi učenci. Kjer sem le lahko, sem ji priskočila na pomoč pri delu ali komunikaciji s tistimi, ki so se mogoče slabše znašli tudi zaradi jezika. Hkrati sem imela možnost komunicirati z udeleženci, spoznavati in izmenjevati izkušnje v njihovem izobraževalnem sistemu. Tema je bila nadvse privlačna 4Cs; classroom communication, creativity, critical thinking and collaboration. Vse to kar je Susan predstavljala, je v resnici tudi počela. Ker je čutila, da se skupina ne uspe povsem povezati, je delala na tem več kot bi sicer. Uporabila vse mogoče ice-breaker-je, kajti brez zaupanja je tudi za izražanje kritičnega pogleda, kreativnost, dobro komunikacijo in sodelovanje zmanjšana možnost. Izjemna je pri iskanju rešitev, odgovarjanju na provokacije posameznikov, prepoznavanju padca zanimanja pri udeležencih, menjavi aktivnosti z namenom večje motivacije in lažjega sledenja. Njena emocionalna inteligenca je res zavidanja vredna. Ves čas išče možnost povezovanja z udeleženci na vseh nivojih njihove osebnosti. Vsakdo je res imel možnost izpostaviti svoje potrebe in želje v procesu poučevanja in najti ogromno idej za vključevanje v vsakdanje delo.

Za piko na i pa se je bila pripravljena srečati tudi z našimi učenci, ki so takrat bili na mobilnosti v Firencah. Spet jih je popolnoma očarala s svojim poslušanjem in postavljanjem vprašanj, kjer so se lahko svobodno izražali.

Navdušena.

Mateja Č Skočir

# data[].attributes.body
V 4.a ter 2.a razredu smo v eTwinning projektu Under the same eTwinning roof prejeli izziv poustvarjanja španskega slikarja Velázqueza. Njegova slika Las meninas (spletični) je pri nas poustvarjena s svinčnikom in barvicami, na PŠ Smast pa so nastale res prave umetnije.

Mentorice Mateja Č. S., Evelina in Aurora

# data[].attributes.body
Po tem, ko smo v začetku decembra v Kobaridu gostili dvanajst učencev Colegia Español Federico Garcia Lorca iz Pariza, smo se od 19. do 22. junija tudi sami odpravili k njim na izmenjavo.Colegio Español je španska šola z učenci do 6. razreda. Naši učenci so v parih bivali pri gostujočih družinah leto mlajših vrstnikov.

Odhod v olimpijski Pariz so naši sedmaki nestrpno pričakovali. Pred tem pa so v skupnem eTwinningovem projektu Kids around the world bolje spoznali drug drugega, značilnosti držav in kultur ter si zaupali kakšen zanimiv podatek o sebi. Ponovno srečanje je prineslo kup objemov in navdušenja. V družinah, ki so jim skušale pokazati prenekatere značilnosti življenja v velikem mestu, so se učenci počutili varne in sprejete, za sporazumevanje pa so pogumno uporabljali angleščino. Skupaj smo preživeli štiri nepozabne dneve. Najbolj pa se nam je vtisnil v spomin vrh Eifflovega stolpa s Parizom na dlani.

Večino časa so nas na dejavnostih v šoli in v mestu spremljali učitelji Elizabeth C., Alva A. in Francisco G., katerim se toplo zahvaljujemo. Z nami pa so bile tudi učiteljice Urška Rijavec, Martina Zorč Melinc in Mateja Černigoj Skočir. V času bivanja smo v prekrasni palači obiskali špansko veleposlaništvo, interaktivno hišo Evropa Experience, veliko znamenitosti ob reki Seni, si ogledali šolo in vrtec, raziskovali razlike in podobnostih v naših šolskih sistemih in prostorih, odplesali nekaj tradicionalnih plesov, si ogledali predstavitve tehniških projektov pa tudi  nogometno tekmo Slovenija - Srbija. Vsak izmed nas je te dni doživel na svoj način, a verjamemo, da smo vsi pridobili dragocene izkušnje in spoznanja, ki nas bodo spremljala vse življenje.

Še pomembneje pa je, da smo razvijali svoje socialne in komunikacijske veščine in našli nove prijatelje, s katerimi si delimo isti kontinent - Evropo.

Erasmus, merci!

Mateja Černigoj Skočir

# data[].attributes.body
Uvod v december ni bil poseben zgolj zaradi prihajajočih prazničnih dni, ampak tudi zaradi prav posebnega dogodka. Naša šola je prvič v svoji zgodovini gostila tuje učence, ki so prespali pri družinah naših učencev in učenk. V Kobarid je v spremstvu dveh učiteljic Elizabeth in Laure prišlo 12 učencev iz Francije. Njihova šola v Parizu se imenuje Colegio español Federico García Lorca de París. To je šola, kjer zaradi različnih narodnosti učencev in njihovih staršev poteka pouk v francoščini, španščini in angleščini. Tako kot naša šola se tudi njihova ponaša z Erasmus akreditacijo. Medsebojno sodelovanje se je začelo z eTwinning projekti, v lanskem šolskem letu pa sta bili dve njihovi učiteljici na naši šoli v sklopu Erasmus mobilnosti.

Gostje so prispeli v nedeljo, 3.12. Sprejele so jih učiteljice naše šole in 12 učencev in učenk 7. razredov, ki so francoske šolarje spremljali tekom njihovega obiska. Otroci niso potrebovali veliko časa, da so se med seboj povezali in začeli tkati nova prijateljstva. Naslednji dan se je začel s sprejemom pri ravnatelju Simonu Skočirju. Čez dan so se za goste iz Francije v spremstvu naših učencev in učiteljic odvijale različne dejavnosti – spoznali so šolo, pekli piškote, sodelovali pri različnih delavnicah, pri uri francoščine preverjali znanje naših učencev, popoldne pa so si ogledali muzej Planike in smaragdno lepotico Sočo. Sledil je odhod k družinam naših učencev, kjer so vsak na svoj način nadaljevali z utrjevanjem prijateljstva in spoznavanjem naših krajev. Tudi torek je bil pester in poln dogajanja. Prvošolci so za francoske učence pripravili ustvarjanje voščilnic, nato pa so s svojimi vrstniki okrasili božično drevesce. Sledila je orientacija po Kobaridu, popoldne pa izlet na Jelenov breg. Stik s kmetijo in domačimi živalmi je bil za mesta vajene Francoze zagotovo nepozabna izkušnja. Zadnji dan se je začel z različnimi delavnicami in aktivnostmi, nadaljeval pa z obiskom kobariškega muzeja. Vsega lepega je enkrat konec in tudi Parižani so se morali odpraviti domov.

Če je v pripravah na dogodek bilo nekaj dvomov in negotovosti, saj organizacija tovrstnega programa zahteva ogromno priprav, komunikacije in načrtovanja, so bili prizori slovesa med učenci potrdilo dobro opravljene naloge. Veliko objemanja, obljub o ohranjanju prijateljskih stikov, manjkala ni niti kakšna solzica. Vsi udeleženi zagotovo že komaj čakajo konec šolskega leta, ko bo dvanajsterica učencev naše šole izvedla izmenjavo v Parizu, kjer pričakujemo podobno gostoljubnost, kot so je bili deležni francoski učenci. Za to se je nedvomno potrebno zahvaliti tudi staršem, ki so sprejeli tuje učence v svojih domovih in poskrbeli, da so se počutili kot doma. Da je bila izvedba dogodka vredna truda priča tudi navdušenje francoskih učiteljic in učencev nad gostoljubnostjo, naravo, prijaznostjo in znanjem jezika.

Skratka, komaj čakamo Pariz!

Pripravil: Blaž Volarič

# data[].attributes.body
Tudi v letošnjem šolskem letu smo izvedli mednarodno izmenjavo voščilnic. Tokrat smo se povezali s šolami in vrtci iz Španije, Italije in Francije. Sodelovali smo 1.a, 2.a, 4.a, podaljšano bivanje vseh treh podružnic in vrtčevske skupine Medvedki, Želvice in Lisičke. Nastale so zelo ustvarjalne in lične voščilnice. Verjamemo, da so jih bili otroci iz tujine zelo veseli. Tako kot mi, ko smo jih prejeli!

# data[].attributes.body
Eden izmed eTwinning projektov minulega šolskega leta je bil tudi I READ, YOU READ, WE READ. Projekt je z raznovrstnimi dejavnostmi spodbujal branje in pozitiven odnos do knjige, kot je v navadi eTwinning projektov, pa seveda tudi mednarodno sodelovanje in spoznavanje drugih držav ter kultur.

V projektu so sodelovali učenci 1.a, 2.a in PŠ Smast. Povezali so se z vrstniki iz Španije, Italije, Danske, Francije in Grčije. Skupaj so ustvarili knjigo Niko Saves the Earth. Knjiga je potovala po Evropi od šole do šole. Potovala so tudi knjižna kazala, ki so jih izdelali učenci in si jih med seboj izmenjali. Pri tej dejavnosti so sodelovali tudi otroci iz našega vrtca. Učenci pa so se povezali tudi preko spleta, ko so na inovativen način v programu Canva skupaj ustvarjali stripe. Skozi vso šolsko leto pa smo na različne načine učence spodbujali k branju, obiskovanju knjižnice, ustvarjanju zgodb …

Učenci so s projektom izrazili svojo domišljijo in ustvarjalnost, prepričani pa smo, da so obenem še bolj vzljubili čudoviti svet literature. Končne izdelke si lahko ogledate na spodnjih povezavah:

https://www.calameo.com/read/005853407b82f28c86cab

https://www.calameo.com/read/005853407ff85e741cc2f

Pripravil: Blaž Volarič

# data[].attributes.body
Mesec oktober, še posebno teden od 23. do 27. 10. 2023, je bil za 20 osmošolcev iz OŠ Simona Gregorčiča Kobarid res težko pričakovan. Odpravili smo se namreč na Erasmus mobilnost v Firence, podrobneje na firenško osnovno šolo IC Galluzzo. Enako stare učence smo s projektom Building international bridges spoznali že pred odhodom s pomočjo padleta, kjer smo vsi delili zanimivosti o sebi, svojem kraju, šoli, državi, kulinariki … Ob prihodu v mesto smo skupaj preživeli tri dneve. Nekaj časa smo imeli pouk in delavnice na šoli, nekaj časa pa smo posvetili spoznavanju Firenc. Učenci so bili odlični turistični vodiči in med potjo smo klepetali v angleščini, na ta način gradili nova prijateljstva, brusili naše jezičke in bogatili izkušnje s sklepanjem novih Evropskih prijateljstev.

Medtem ko smo na šoli, pod vodstvom učiteljic Ilarie A. ter Giovanne M., v mešanih skupinah raziskovali razlike in podobnostih v naših šolskih sistemih, razmišljali o podnebnih spremembah, nadgrajevali digitalno pismenost in si ogledali šolo, se je učiteljicam Martini Zorč Melinc, Mateji Černigoj Skočir in Evelini Kravanja pridružila tudi njihova ravnateljica ter učencem za zaključek razdelila certifikate o gostovanju na njihovi šoli. Skupaj smo raziskali nekaj kotičkov mesta, si v muzejih razširjali obzorja astonomije s spoznavanjem Galilea Galileia, se zabavali ob likovnem ustvarjanju z Banksy-jem ter urili možgane z umetnostjo iluzij. Seveda ni manjkalo kulinaričnih dobrot, še posebno je bil odlična sladoledna rožica.

Učenci se strinjajo, da je bila mobilnost posebna izkušnja, ki jo je vredno ceniti in mogoče nekoč ponoviti. Imeti internacionalne prijatelje in obvladati angleščino do mere, ko lahko z novim prijateljem izmenjuješ mnenja, je neprecenljivo.

Grazie, Erasmus!

Evelina K., Martina Z. M. in Mateja Č. S.

# data[].attributes.body
Preko eTwinninga smo pred pandemijo začeli sodelovati s Convito Nazionale Paolo Diacono šola iz Čedada, ki ima tudi Erasmus akreditacijo. Letos smo imeli skupaj športni dan.

Čisto vse športne igre so mi bile všeč. ( Leo )

Všeč mi je bil namizni nogomet, ki smo ga igrali z italijanskimi vrstniki med odmorom ( Blaž R., Matic )

Igra z obroči je bila zelo zanimiva. ( Maks )

Všeč mi je bila igra s črvi hobotnica. ( Domen, Val, Nik, Gaja )

Meni je bila najbolj všeč igra z mehko žogo  ( Gal, Noemi, Talin, Filip, Hana )

Uživala sem v gledanju filmčka, ki nam ga je predstavil učitelj športa. ( Tajda )

V Čedadu imajo zanimivo jedilnico. ( Danilo )

V jedilnici so nam kosilo postregli kot v restavraciji. ( Vita )

Všeč mi je bilo, ko smo raziskovali staro mestno jedro Čedada. (Stela)

# data[].attributes.body
Četrtošolci so med obiskom v Čedadu spoznali številne športne igre s poudarkom na gradnji dobrih medsebojnih odnosov in zaupanja. Svoje znanje so z veseljem delili z drugošolci naše šole. Ura športa, ki je potekala v duhu medsebojnega učenja in sodelovanja, je imela pozitiven učinek na oba razreda.

# data[].attributes.body
Torek, 16.4.2024, smo četrtošolci OŠ Kobarid preživeli z vrstniki iz Čedada. Dan je potekal ob zabavnih športnih igrah. Da so se italijanski vrstniki pri nas dobro počutili, so pripomogli še otroški pevski zbor, ravnatelj Simon Skočir, učenci izbirnega predmeta italijanščina in kuharice, ki so pripravile okusno hrano.

# data[].attributes.body
Kot akreditirana organizacija je eden naših ključnih ciljev diseminacija dobrih praks na širšem območju Primorske. V ta namen izvajamo za učitelje in druge strokovne delavce drugih šol brezplačne delavnice s katerimi spodbujamo k izobraževanju v tujini in mednarodnem sodelovanju. Z našim nastopom prispevamo k spreminjanju osebnega odnosa do mednarodnih projektov (strah, jezikovne prepreke... ) ter k usposabljanju učiteljev, delavcev šole in nenazadnje tudi sebe k pozitivnemu odnosu do mreženja znotraj in zunaj države.

Fotografija: Obisk OŠ KANAL

# data[].attributes.attachment_link.title
Post Instagram para fotografo con fotos y oferta sesión fotos